Document ID: 32000R1633

Kommissionens forordning (EF) nr. 1633/2000
af 25. juli 2000
om ændring af forordning (EØF) nr. 2825/93 om visse gennemførelsesbestemmelser til Rådets forordning (EØF) nr. 1766/92 for så vidt angår fastsættelse og ydelse af tilpassede restitutioner for korn, der eksporteres i form af visse alkoholholdige drikkevarer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved Kommissionens forordning (EF) nr. 1510/2000(2), særlig artikel 13, stk. 5, og
ud fra følgende betragtninger:
(1) Ifølge artikel 6 i Kommissionens forordning (EØF) nr. 1222/94 af 30. maj 1994 om fastsættelse af fælles gennemførelsesregler for ordningen for ydelse af eksportrestitutioner og om fastlæggelse af kriterierne for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag I(3), senest ændret ved forordning (EF) nr. 701/2000(4), er ydelse af restitution for eksport af de landbrugsprodukter, der omhandles i Kommissionens forordning (EØF) nr. 2825/93(5), ændret ved forordning (EF) nr. 3098/94(6), betinget af, at der kan forevises en licens, som i henhold til artikel 6 B i forordning (EF) nr. 1222/94 gælder i højst en budgetperiode. Budgetperioden er fastsat i artikel 1, stk. 1a, i forordning (EØF) nr. 1222/94, og den strækker sig fra 1. oktober i et givet år til 30. september i det følgende år. Ifølge artikel 5 i forordning (EØF) nr. 2825/93 er den koefficient, der anvendes for de mængder korn, der er anbragt under kontrol og destilleret, gyldig fra 1. juli til 30. juni det følgende år. For at lette forvaltningen af de pågældende destilleriers aktiviteter er det hensigtsmæssigt at foretage en harmonisering af disse to perioder, således at koefficienternes gyldighedsperiode afpasses efter licensens gyldighedsperiode. Derfor bør artikel 5 i forordning (EØF) nr. 2825/93 ændres tilsvarende.
(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Artikel 5, stk. 2, i forordning (EØF) nr. 2825/93 affattes således:"Den anvendes fra 1. oktober til 30. september det følgende år. For perioden 2000/01 anvendes den uanset det foregående punktum fra 1. juli 2000 til 30. september 2001."
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 1. juli 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. juli 2000.

Labels: 3
17